  Майя Бывальцева Удмуртиысь Кун кенешын Геннадий Кудрявцевлэсь интызэ басьтоз Татьяна Карлова. Бушам мандатэз солы сётон сярысь ивортӥзы элькунысь Быръёнъёсъя валтӥсь ӧриын. Тодэ вайытом, 29-тӥ южтолэзе Кун Кенешлэн сессияз депутатъёс Геннадий Кудрявцевлэсь ужоскетъёссэ дырызлэсь вазь дугдытон сярысь пуктэт кутӥзы. Азьвылгес сыӵе куронэн ачиз вазиськиз. Со промышленность удысын ужезлы бадӟымгес саклык висъяны мылкыд каремез сярысь вераз. 5-тӥ оштолэзе тодмо луиз, партилэн списокезъя быръём Геннадий Кудрявцевлэсь мандатсэ «единороссъёс» Татьяна Карловалы сётозы шуыса. Тегъёс: Политика Ижкар Удмуртия КунКенеш депутатъёс  